CELEX: 62013CN0418
Language: fi
Date: 2013-07-23 00:00:00
Title: Asia C-418/13: Ennakkoratkaisupyyntö, jonka Corte costituzionale (Italia) on esittänyt 23.7.2013 — Napolitano ym. v. Ministero dell'Istruzione, dell'Università e della Ricerca

26.10.2013   
            
            
               FI
            
            
               Euroopan unionin virallinen lehti
            
            
               C 313/7
            
         Ennakkoratkaisupyyntö, jonka Corte costituzionale (Italia) on esittänyt 23.7.2013 — Napolitano ym. v. Ministero dell'Istruzione, dell'Università e della Ricerca
   (Asia C-418/13)
   2013/C 313/13
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte costituzionale
   
      Pääasian asianosaiset
   
   
      Kantajat: Carla Napolitano, Salvatore Perrella, Gaetano Romano, Donatella Cittadino ja Gemma Zangari
   
      Vastaaja: Ministero dell'Istruzione, dell'Università e della Ricerca
   
      Ennakkoratkaisukysymykset
   
   
               1)
            
            
               Onko 28.6.1999 annetun neuvoston direktiivin 1999/70/EY (1) liitteenä olevan EAY:n, UNICE:n ja CEEP:n määräaikaista työtä koskevan puitesopimuksen 5 lausekkeen 1 kohtaa tulkittava siten, että se on esteenä 3.5.1999 annetun lain nro 124 (opetushenkilöstöä koskevat kiireelliset säännökset) 4 §:n 1 momentin viimeisen kohdan ja 11 momentin — joissa ensin säädetään vuosittaisten sijaisuuksien myöntämistä toimiin, ”jotka ovat tosiasiallisesti vapaita ja täytettävissä 31.12. mennessä”, ja tämän jälkeen säädetään, että tämä toteutetaan myöntämällä vuosittaisia sijaisuuksia, ”kunnes virkaan otettavan opetushenkilöstön palvelukseenottoa koskevat kilpailumenettelyt on pantu täytäntöön” — soveltamiselle, kun kyseisessä säännöksessä sallitaan se, että turvaudutaan määräaikaisiin sopimuksiin ilmoittamatta tiettyä ajankohtaa kilpailujen täytäntöönpanolle, eivätkä olosuhteet mahdollista oikeutta vahingonkorvaukseen?
            
         
               2)
            
            
               Ovatko edellä kuvatun Italian koulujärjestelmän organisoimiseen liittyvät vaatimukset 28.6.1999 annetun direktiivin 1999/70/EY 5 lausekkeen 1 kohdassa tarkoitettuja perusteltuja syitä, joiden nojalla Italian lainsäädännön kaltainen lainsäädäntö, jossa opetushenkilöstön määräaikaisen palvelukseenoton osalta ei säädetä oikeudesta vahingonkorvaukseen, on Euroopan unionin oikeuden mukainen?
            
         
      (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY; EYVL L 175, s. 43.